**Θυμάμαι ότι:**

**1. Επίθετο είναι η λεξούλα που μας δείχνει πως είναι το ουσιαστικό. Περιγράφει δηλαδή το ουσιαστικό και πάντα έχει 3 γένη (αρσενικό, θηλυκό, ουδέτερο).**

**Π.χ Η γάτα είναι πονηρή.**

**Πώς είναι η γάτα; ---🡪 πονηρή**

**Αρσενικό θηλυκό ουδέτερο**

**Ο πονηρός η πονηρή το πονηρό**

**ΣΗΜΑΝΤΙΚΟ:**

**Πολλά επίθετα που λήγουν σε -ίνος, -ίνη, -ίνο και -ινός, -ινή, -ινό γράφονται με - ι -.**

**Διαφορετικά γράφονται τα επίθετα φωτεινός, σκοτεινός, ορεινός, υγιεινός, φτηνός, υπεύθυνος, ανεύθυνος, ταπεινός, επικίνδυνος**.

**2. Σύνθετες λέξεις:**

**Σύνθεση** λέγεται η ένωση δύο (ή και τριών) διαφορετικών λέξεων ώστε να σχηματιστεί μια νέα λέξη. Η νέα αυτή λέξη που θα προκύψει λέγεται σύνθετη λέξη. Π.χ.:

μαχαίρια + πιρούνια: μαχαιροπίρουνα
μπαίνω + βγαίνω: μπαινοβγαίνω
παρά + μένω: παραμένω

Οι απλές λέξεις που ενώνονται λέγονται **συνθετικά**. Πχ:

|  |  |  |  |  |
| --- | --- | --- | --- | --- |
| βουνό (απλή λέξη)**α’ συνθετικό** | + | κορφή(απλή λέξη)**β’ συνθετικό** | = | βουνοκορφή(**σύνθετη λέξη**) |

**Προσοχή**: Πολλές λέξεις όταν ενώνονται, παίρνουν ανάμεσά τους ένα φωνήεν, το **-ο-** , το οποίο μπαίνει στη θέση της κατάληξης της πρώτης λέξης. Π.χ.:

νύχτα + λουλούδι: νυχτολούλουδο
χελιδόνι + φωλιά: χελιδονοφωλιά

**Σύνθετες λέξεις** με α’ συνθετικό το **δις** ή **δυς:**

**3. Υποκείμενο, ρήμα, αντικείμενο, κατηγορούμενο:**

**Ρήμα είναι το κλιτό μέρος του λόγου που χρησιμοποιούμε προκειμένου να εκφράσουμε πως κάποιος κάνει κάτι, παθαίνει κάτι ή βρίσκεται σε μια κατάσταση.

Π.χ. γράφω, διαβάζω, χτενίζομαι, γράφομαι, πονώ, καταλαβαίνω, κ.λ.π. Έχουν δύο φωνές: την ενεργητική και την παθητική...**

**Υποκείμενο:** Η λέξη που

* απαντά στην ερώτηση «**ποιος; ποια; ποιο; ποιοι; ποιες; ποια;**» και
* είναι σε πτώση ονομαστική

**είναι το υποκείμενο του ρήματος της πρότασης.**

**Π.χ Ο Πέτρος παίζει μπάλα.**

**Ποιος παίζει;🡪 Ο Πέτρος (είναι το υποκείμενο).**

**Αντικείμενο:** Η λέξη που

• απαντά στην ερώτηση (**τι; ποιον; ποια; ποιο; ποιους; ποιες; ποια;**) και

**•** είναι σε πτώση αιτιατική

**είναι το αντικείμενο της πρότασης.**

**Π.χ Ο Πέτρος παίζει μπάλα.**

**Τι παίζει; 🡪 μπάλα ( είναι το αντικείμενο).**

**Κατηγορούμενο:**

Το **κατηγορούμενο** είναι **σαν** το **αντικείμενο**. Κατηγορούμενο έχουμε **μόνο όταν στην πρόταση έχουμε ένα από τα παρακάτω ρήματα:**

**Είμαι, γίνομαι, φαίνομαι, μοιάζω, διορίζομαι, ονομάζομαι, λέγομαι, γεννιέμαι, βρίσκομαι, μοιάζω, ορκίζομαι, υπάρχω κ.α**

**Αυτά τα ρήματα λέγονται συνδετικά ρήματα γιατί συνδέουν το υποκείμενο με το κατηγορούμενο.**

**Δηλαδή όταν σε μια πρόταση έχουμε ένα από τα παραπάνω ρήματα ΑΝΤΙ να πούμε αντικείμενο ΛΕΜΕ ότι έχουμε ΚΑΤΗΓΟΡΟΥΜΕΝΟ.**

**Π.χ**

**α) Ο Γίαννης είναι δάσκαλος.**

**Τι είναι; 🡪 δάσκαλος (είναι το κατηγορούμενο).**

**β) Η γιαγιά μου υπήρξε καλλονή*.***

**Τι υπήρξε;🡪 καλλονή (είναι το κατηγορούμενο).**

**γ) Η Μαρία φαίνεται όμορφη.**

**Τι φαίνεται; 🡪 όμορφη (είναι το κατηγορούμενο).**

